
					Graven hvor Lin hadde lagt sin venn, lå visst i ly for vinden. Rosebusken ved siden av ble røsket hit og dit så tornene skrapte mot veggen. Men det lille korset til Rufus sto helt ubeve-gelig i stormkastene. Både kvistene og den grønne hyssingen glitret av rim, selv om brosteinene rundt var glatte av regn. Senere skjønte Lin Rosenquist at den frosten var et tegn, det første hun fikk. Kanskje ville hun ha lagt merke til det om det ikke var for stormen. Den kom fra nord og brølte opp langs elva, vrengte seg gjennom gatene i Gamlebyen og trakk tussmørket ned mellom trehusene. Lin sto ved fru Ichalars blomsterbed med hånda i lomma og smilte for seg selv. Endelig et vær som kunne duge til noe! Hun huket seg ned og hvisket til kvistekorset: «Ser deg senere, lille venn.»

					Døra klaget da hun åpnet den. Fru Ichalars hus lente seg ut over elva, støttet opp av tjærebredde påler i vannet. I likhet med de andre bygningene som sto tett i tett langs elvebredden, hadde hele huset blitt skjevt etter århundrer i den bitre disen. Det luktet rart også. Små gufs av råttent treverk og kjemikalier drev fra etasje til etasje og gjemte seg bak gardinene.

					Lin hengte fra seg jakka ved siden av bestefars-klokka i gangen. Et hest lydopptak av knirkete stemmer og feler strømmet ut fra kjøkkenet. Mamma satt og jobbet der inne.

					«Lin, er det deg?» Musikken stoppet, og Anne Rosenquist kom til syne i døråpningen. Da hun fikk øye på Lins gjennomvåte jakke, skyet ansiktet hennes over av bekymring. «Har du stått ute ved rosebusken igjen? I dette været?»

					«Jeg er ikke så våt», løy Lin og sparket av seg støvlene. «Jeg må bare opp på rommet og …»

					«Kan du ikke vente litt med å gå opp?» sa mamma 

					ved universitetet. Fint for henne, som endelig fikk lære bort alle teoriene sine om fortapte riddere og bergfolk. Ikke fullt så fint for Lin, som måtte flytte fra Sommerhjell, gården hvor hun hadde bodd i alle sine elleve år, hvor åkrene luktet av nypløyd jord og høye fjell klemte stjernehimmelen mellom toppene.

				

			

			
				
					fort. «Jeg har laget riskrem. Det beste du vet.»

					Dessert før middag? Dette lovet ikke godt.

					Lin fulgte etter henne inn på kjøkkenet, som også tjente som kontor. Mamma samlet på gamle folkeviser som sto i fare for å bli glemt. I august hadde hun plutselig fått tilbud om å undervise 

					«Ikke en hel uke, vel», sa mamma, selv om hun nok visste bedre. Harald Rosenquist eide én nedbørs-måler, fire termometre og hele tre barometre i blankpolerte rammer. Han førte temperatur-statistikker og sjekket værmeldingen flere ganger om dagen. Hvis han sa det kom til å regne i en uke til, så ble det sånn.

					«Jeg satt akkurat og jobbet med en av sangene dine», sa mamma og nynnet muntert mens hun lesset riskrem opp i en skål. Lin kjente igjen melodien, det var den med håret. Hun var oppkalt etter balladene om den fagre Lindelin som dyrket forheksede epler, reddet prinser fra den visse død og spant lokkene sine til gull. Min datter fortjener å være helten i sin egen sang, sa mamma ofte. Men det var jo ikke hun som måtte forklare alle i den nye klassen hvorfor hun hadde så rart navn. Lin plukket opp skjeen sin og sa: «Det er ikke min sang, akkurat. Og håret mitt er det motsatte av gull.»

					«Du husker vel hva jeg har sagt om å tolke sanger? Gull betyr ikke alltid gull.» Mamma smilte kort, nesten nervøst. «Pappa og jeg har spennende nyheter, vennen min. Kurset mitt er blitt så poulært at 

				

			

			
				
					«For et uvær.» Mamma skjøv notatbøkene sine til side for å få plass til den luftige kremen og bringebærsausen. Oppskriften var også gammel, riskrem laget på Sommerhjell-vis med hakkede kandiserte mandler på toppen. «Men kanskje det kommer snø etterpå», la hun til. «Hadde ikke det vært fint?»

					Jo, snøvær var fint, men Lin visste ikke helt om det var noen vits i det her i byen. Hjemme pleide hun og Niklas å ha snøballkrig til fingrene ble blå, og de måtte varme dem på bestemor Almas kjempe-kopper med kakao. Og når skumringen kom krypende nedover fjellsiden, laget de snølykter som sendte flakkende stråler oppover den frosne bekken. «Sånn at fienden holder seg unna», pleide Niklas å le, og Lin lo, hun også, mens hun gransket skogbrynet etter grønne øyne. Men her var det jo ingen å ha snøballkrig med.

					«Det blir nok ingen snø på deg med det første, frøken Rosenquist.» Pappa kom slentrende inn på kjøkkenet, satte seg ned ved bordet og forsynte seg med riskrem. «Det kommer til å regne i minst en uke til.»

					«Kanskje vi skal ta en tur på museet igjen på lør-dag?» sa mamma. «Eller biblioteket? Eller katedralen? Og så kan jeg bake peppernøtter! Det er det beste du vet, ikke sant? Du vet at peppernøtter står til …»

					«Øynene mine, ja. Jeg vet det.» Lin skrapte stolen bakover. «Jeg er visst gjennomvåt likevel. Jeg går opp og skifter.» Foreldrene begynte å snakke lavt så snart hun hadde forlatt rommet.

					På vei opp trappa hoppet hun over de knirkete trinnene. Det var best å bevege seg stille i dette huset, slik at bestefarsklokkene og de ruvende møblene ikke hørte at hun kom. Skatollet på avsatsen i andre etasje virket spesielt ondskapsfullt, så Lin stoppet alltid der for å bevise at hun ikke var redd. Mamma hadde lagt merke til det og pyntet skatollet med en heklet løper og to av Lins yndlingsfotografier.

					Det ene var av Sommerhjell, sett fra fjellet. Gården virket så liten der oppe fra, bare et lappeteppe av enger og potetåkre tråklet sammen rundt en låve, et eldgammelt almetre og de to husene. Niklas bodde sammen med bestemoren og onkelen sin i det lange, hvite våningshuset med mange skyggefulle rom på rad. Altfor mange for en så liten familie, pleide bestemor Alma å si. Derfor hadde hun invitert 

				

			

			
				
					universitetet vil at jeg skal fortsette etter jul.» Hun så ansiktsuttrykket til Lin og rettet det til: «Bare til neste sommer. Toppen et år til.»

					Et helt år til i fru Ichalars knokkelbeinte hus? Lin la fra seg skjeen så den klirret mot bordflaten.

					Etter en liten pause kremtet pappa. «Nei, nå tror jeg det er på tide med gåteleken.» Den hadde de hatt gående siden Lin var liten. Mens de spiste boller og drakk te på kjøkkenet i morellhuset, pleide Lin å tolke dårlige dikt, studere skattekart eller knekke koder som pappa hadde laget til henne. Det var fremdeles gøy, men i det siste hadde gåteleken føltes mest som et triks han brukte for å muntre henne opp. «Er du klar?» Han blunket til henne. «Hvordan staver man dødelig musefelle med bare fire bokstaver?»

					«Harald!» Mamma ble blek. «Du må da ikke …»

					«Hva? Var den for enkel?»

					Lin stakk venstre hånd i lomma på strikke-jakka. Med halve hodet fullt av romanskriving og resten fullt av riskrem hadde pappa faktisk klart å glemme Rufus. Men hun orket ikke snakke om det, så hun svarte isteden: «K-A-T-T.»

					«Helt riktig», lo pappa. «Ett poeng til frøken Rosenquist!»

					familien Rosenquist til å bo i det røde huset i morell-hagen, slik at Anne kunne jobbe med visesamlingen, Harald kunne skrive på romanene sine, og Lin kunne klatre rett fra vinduet sitt og opp i morelltreet for å spytte steiner sammen med Niklas.

					Det andre bildet var av Lin og pappa, tatt i bakken opp mot Smørtind. Han smilte, fullstendig uvitende om at han var i ferd med å bli lurt. Lin så alvorlig ut, med venstre lomme tett lukket om hemmeligheten hun bar på.

					Rufus.

					Hun hadde akkurat funnet ham da det bildet ble tatt. Han lå i lyngen, ikke langt unna åpningen til et hi. Venstre bakbein blødde, og han peste så tungt at den rustrøde ryggen og de grå flankene skalv. En museunge, hadde Lin tenkt, og selv om hun visste at hun burde rope på pappa så han kunne ordne opp, hadde hun isteden løftet musa forsiktig opp og puttet ham i lomma. Hjemme på rommet sitt hadde hun fôret ham med brødsmuler og osterester og fulgt nøye med mens såret hans grodde. Men det hadde ikke tatt pappa lange stunden å snuse seg frem til hemmeligheten.

					«Du må da forstå, frøken Rosenquist», hadde han sagt med sin strengeste stemme. «At denne musa ikke er noe kjæledyr. Faktisk er det ikke noen vanlig mus i det hele tatt, men en Myodes rufocanus, en gråsidemus. Den hører hjemme i naturen, ikke på et barnerom. Du får rett og slett ikke lov til å beholde den.»

					Til slutt var det foreldrene som måtte forstå at Lin ikke hadde tenkt å gi fra seg Rufus. De haddeinsistert på et bur, og det hadde Lin gått med på. Hun hadde til og med hatt det stående ved senga. Men Rufus hadde aldri bodd der. Han bodde i strikke-jakka hennes, den blå som bestemor Alma hadde 

					henne på kinnet. Rufus hadde krøpet stille ned i buret sitt og sovnet inn, og det var ingenting Lin kunne gjøre for å vekke ham igjen.

					Hun hadde begravd ham under rosebusken fordi det var den eneste jordflekken i hele gata, og hun hadde tilbrakt så mange ettermiddager der at foreldrene hadde gitt seg til å henge i kjøkkenvinduet som to måner. «Kanskje du har lyst til å invitere med deg noen hjem?» spurte de optimistisk, som om det var så enkelt. «Noen fra skolen?»

					Lin lukket døra til kvistværelset sitt. Hun gikk rett bort til skapet, som var så rotete at ingen andre orket å åpne det. Fella hun hadde lagt, en binders på håndtaket, var ikke blitt utløst. Under den slitte turbuksa fant hun det som hadde lokket henne vekk fra graven til Rufus.

					Trolljegerskrinet.

				

			

			
				
					strikket. Ute i skogen red han på skulderen hennes med strittende værhår og klørne dypt begravd i jakka. På gården holdt han seg skjult for alle bortsett fra Niklas, og han hadde en egen evne til å krafse seg opp i ermet hennes to sekunder før pappa kom gående over tunet. Her i byen hadde Rufus vært hennes eneste venn. Han hadde sovet sammenkrøllet på puta hennes, og når hun klødde ham, pleide han å lene seg mot fingrene hennes for å vise at han forsto.

					Men etter hvert som trærne mistet løvet og etter-middagene ble mørkere, hadde Rufus forandret seg. Han sluttet å snike seg av gårde om natta, og han stjal ikke lenger ost fra Lins tallerken. En gang hadde han ramlet ned fra skulderen hennes og landet hardt i gulvet. Etter det hadde han holdt seg til lomma hennes, selv når de var alene. En klar tirsdagsmorgen for fem uker siden kom det ingen værhår og kilte 

					og trollbol. Hun plukket ut det nyeste, det over Gamlebyen, og dyttet skrinet inn i skapet igjen.

					Strikkejakka var våt over skuldrene, men hun tok den likevel på over en tørr pysjamas. Så klatret hun opp i vinduskarmen og satte seg til rette med kartet så det stemte overens med utsikten. Hun hadde kladdet inn et par mulige trollbol, men ingen obser-vasjonssymboler, for på de tre månedene de hadde bodd i byen, hadde hun ikke sett et eneste troll. Men nå blåste det opp til storm. Det lokket alltid fienden frem for å brøle mot vinden.

					Lin lente seg mot vinduet og forsøkte å se noe gjennom de tunge regndråpene som hamret mot glasset.

					«Kom igjen», hvisket hun. «Jeg er klar.»

					I enden av gata, der brua begynte, så hun to lysglimt.

					Lin satte seg brått opp og myste mot den røde broportalen. Det måtte ha vært en tilfeldighet. Et sykkellykt reflektert i et skilt, kanskje. Men nei. Der var det igjen, to glimt i rask rekkefølge, denne gangen i vinduet til den stengte kafeen på den andre siden av gata. I trolljakta var dette det raskeste og enkleste signalet, fordi det også var det mest desperate: Fare. Troll på ferde.

					Hun presset panna mot ruta og holdt pusten så det ikke skulle dugge på glasset. Var det ikke noe som rørte seg der ute i de brå vindkastene? En flagrende kappe, en skikkelse som pilte over brosteinene? Det tredje signalet dukket opp der hvor Lin bare kunne se gjenskinnet av det. Rett under henne, utenfor inngangsdøra til fru Ichalar.

					Lin skjøv seg ned fra vinduskarmen, smettet på seg tøflene og styrtet mot trappa. Sommerhjell var en lang og dyr busstur unna, og i det forrige brevet sitt hadde ikke Niklas skrevet noe om at han hadde 

				

			

			
				
					Hun halte den utskårne kista ut på gulvet og gikk gjennom innholdet. Et forstørrelsesglass, til å samle solstråler slik at de kunne trenge gjennom bark-rustning. En rull med kart, hvor alle de tre dyrebare eiketrærne var merket av. Og en liten krukke med omhyggelig sankede eikenøtter, det eneste våpenet som kunne drepe et skogtroll på flekken.

					Alt sammen hadde begynt med en slik krukke, den som hun og Niklas hadde funnet gjemt blant bestemor Almas gamle fiskeutstyr på loftet på Sommerhjell. «Trollbane» sto det på den gulnede etiketten, og av det frøet hadde trolljakta vokst frem. Den ble større og mer innviklet for hver gang de lekte, til den spredte seg inn i Sommerhjellskogen og hele veien opp til fjellene i Trollheimen.

					Lin åpnet lokket og slapp ut en sur, liten eim. Lukta kom av spesialbrygget hennes: Siden sterkt sollys forvandlet troll til stein, og solbrenthet og nesleblemmer i grunnen føltes ganske likt, ble eike-nøttene enda mer dødelige hvis hun la dem i en lake av brennesler og surblad før hun tørket dem.

					Hun skrudde på lokket igjen. Eikenøtter var til Sommerhjell-troll, skogtroll som lusket langs stier og snuste under rot. Gamleby-troll levde i avløpsrør og elvegrums, så eikenøtter ville neppe bite på dem. Deres bane var nok noe annet, noe som fantes naturlig i området, men som også var sjeldent. Hun hadde bare ikke funnet ut hva det var ennå.

					Hun bladde gjennom de seks kartene. De hadde også begynt med en tilfeldighet, en skisse over Sommerhjell og områdene rundt som pappa sendte med Lin og Niklas ut i skogen. Han ville at de skulle fylle inn flere detaljer som han trengte til en roman, men så ble det ikke bruk for det likevel. Men til trolljakt var kart uvurderlig. Lin hadde tegnet resten selv og fylt dem med symboler for observasjoner 

					Lin trakk seg hutrende inn i gangen igjen for å undersøke pakken. Det grove papiret var bundet sammen med klissvåt hyssing. Hun snudde pakken og kjente at det vred seg kaldt i magen.

					Niklas kunne ikke ha sendt henne denne pakken.

					Ingen kunne ha sendt henne denne pakken.

					På forsiden var det ikke noe frimerke og heller ingen adresse. Bare ett eneste ord, som verken var skrevet med penn eller blyant, men risset inn i det våte papiret med noe spisst.

					«Vindeltorn.»

				

			

			
				
					tenkt å komme hit. Men det måtte han ha gjort, for det var bare han som kunne det signalet.

					Halvveis ned i trappa hørte hun at det knirket og slamret i brevsprekken. Idet hun skyndte seg ned de siste trinnene, fikk hun øye på en liten, flat pakke som lå opp ned på fru Ichalars morkne dørmatte.

					Regnet pisket henne i fjeset da hun rev opp døra. Hun speidet oppover og nedover gata. Den var folketom. 

					«Niklas!» ropte hun. «Kom frem! Jeg vet det er deg!» Men ingen Niklas dukket opp. En rute med matt lys fra døråpningen falt på graven til Rufus og fikk den til å glitre. Rimfrost dekket hele blomster-bedet nå. Det var visst i ferd med å bli kjøligere likevel.

					Bestefarsklokkene slo halvtimen, én etter én og ute av takt. Først den på soverommet i tredje etasje, så den på badet i andre etasje og til slutt den i gangen nede, etter en dorsk rekke av hviskende klikk.

					Lin skalv på hendene der hun holdt pakken under den brune silkelampetten. Hun hadde nesten ventet at bokstavene skulle forandre seg i lyset, at øynene skulle fokusere og rette opp feilen. Men samme hvor hardt hun stirret på rispene i papiret, så hjalp det ikke. Ordet var og ble det samme.

					Pakken var tyngre enn den så ut til. Når hun ristet på den, skranglet noe frem og tilbake der inne. Hun stoppet og lyttet. På kjøkkenet hadde felene fra mammas folkeviser begynt å jamre igjen. Fra stua oppe lød den dempede lyden av tv-publikum, noe som betydde at pappa hadde gitt opp å skrive og satt seg ned for å rope ut svarene til en spørre-konkurranse.

					Hun rev opp pakken og tømte innholdet ut i hånda.

					Ut falt to nøkler. Den ene var grimete og hadde en oransje plastetikett som det sto KJELLER på. Den andre var lang, like lang som hånda hennes, og sotsvart, som om den var smidd av aske og jord. Hodet var formet som et kronblad, og skaftet var som en rosestilk med tre spisse, krumme torner. Inngravert på kronbladet sto ordet nok en gang: VINDELTORN.

					Når de jaktet på troll, brukte de alltid kodenavn. I årevis hadde Niklas vært Ridder Sommerhjell, og Lin hadde vært Brennhette på grunn av neslebrygget. Men til jakta i Gamlebyen hadde hun tatt seg et nytt navn, inspirert av rosebusken på graven til Rufus.

					En dag hadde hun lagt merke til hvordan busken hektet tornene sine i malingen på fasaden og møy-sommelig klatret mot himmelen. 

					Det fikk henne til å tenke på de forvridde røttene til einerbuskene i Trollheimen som aldri slapp taket, uansett hvor kraftig vinden blåste. Og det var slik hun kom på det – det perfekte kodenavnet for en trolljeger som var i eksil for øyeblikket, men ikke for alltid. En trolljeger som ikke tenkte å gi opp. Vindeltorn.

					Lin hadde tenkt å fortelle det til Niklas neste gang de var på trolljakt, så hun hadde ikke nevnt det med et ord ennå. Ikke til Niklas, ikke til noen.

					«Ja vel, frøken Rosenquist, hva har du der?»

					Lin snudde seg langsomt rundt mens hun stappet både det sammenbrettede papiret og nøklene ned i lommene på strikkejakka. Så typisk pappa å vite om de knirkete trappetrinnene. Han hadde tatt på seg grublefjeset, med haka så vidt hevet, som alltid når han var nysgjerrig. Hun skjønte at det ikke nyttet å lyve. «En pakke», sa hun. «Men den er til meg.»

					Han la hodet på skakke. «Fra en venn?»

				

			

			
				
					Det var selvsagt et glimrende spørsmål. Med trolljegersignalet hadde den som leverte pakken, sørget for at det var Lin som fant den. Og navnet Vindeltorn kunne bare bety at den var til henne og ingen andre. Men hvorfor? Hun prøvde seg på et like-gyldig skuldertrekk og sa: «Det vet jeg ikke ennå.»

					Grublefjeset myknet. «Jeg forstår. Et lite mysterium. Frøken Rosenquist, du kan fortsette der du slapp.» Før han gikk opp trappa igjen, klappet han ermet på den dryppende våte ytterjakka hennes. «Men hvis mysteriet ditt skulle føre deg ut i stormen, går jeg ut fra at du kler deg etter forholdene.»

					Ikke før hun hørte ham rope «Svaret er Polar-sirkelen!» fra stua, turte Lin å fiske frem nøklene fra lomma igjen. Ytterjakka ignorerte hun der hun listet seg innover i gangen. Hun hadde nemlig ingen planer om å gå ut av huset. Hun hadde tenkt seg under det.

					Fru Ichalar var utstopper.

					Arbeidsbenken til den gamle dama sto rett ved trappa, nedlesset av kroker, skjeer og beinavbitere, samt diverse flasker med gjennomsiktig væske som kanskje kunne forklare den kjemiske lukta. Lin trakk pusten dypt og irriterte seg over at hun skalv. En trolljeger kunne ikke gi seg bare fordi noe var litt ekkelt! De utstoppede dyrene så skumle ut, men de kunne jo ikke gjøre henne noe. «Ro deg ned», hvisket hun til seg selv. «Og ta med hjernen på festen!» Det var det pappa pleide å si når hun sto fast med en gåte, og han hadde helt rett. Hun kom aldri til å løse mysteriet om hun ikke holdt hodet klart.

					Med begge hender på lommelykta så hun seg rundt på nytt, grundigere denne gangen. Hun lot lysstrålen vandre sakte rundt i rommet. Det måtte være en grunn til at de to nøklene kom i samme pakke. En til å låse opp kjellerdøra, og den andre …

				

			

			
				
					Kjellerdøra i enden av gangen hadde stått låst siden de flyttet inn, til tross for pappas gjentatte forsøk på å få fru Ichalar til å gi ham nøkkelen. All verdens problemer kunne skjule seg der nede, argumenterte han. Brann, oversvømmelse og gnagerinvasjon. Fru Ichalar på sin side påsto at hun ikke fant nøkkelen, og at hun dessuten trengte lagringsplassen til hobbyen sin nå som hun bodde på sykehjem. «Hva slags hobby er det?» hadde pappa spurt, men for en gangs skyld kom han ingen vei med spørsmålene sine. Lin smilte. Hvis Harald Rosenquist hadde ant at mysteriet involverte kjellernøkkelen, hadde han aldri latt henne slippe unna så lett. Men det ante han ikke.

					Hun vred nøkkelen om i låsen og åpnet døra. Fuktig luft sivet opp nedenfra, tung av råte og kjemikalier. Det eneste hun kunne se, var en bulkete lommelykt på veggen og tre smalnende trappetrinn som forsvant ned i mørket. Hun hektet lommelykta av spikeren, skrudde den på og lukket døra.

					Under seg kunne hun høre elva rumle forbi. Den sendte iskalde gufs opp fra kjelleren, så kalde at Lin pustet frostskyer. Med et lite grøss fulgte hun etter den støvete lysstrålen ned trappa. På avsatsen falt lyset på en dyreskalle på veggen. Den hadde sprukne rovdyrtenner og store, skrå øyehuler. Lin nølte et øyeblikk. Hva slags gammel dame spikret opp hode-skaller på veggen? Men hun fortsatte, og da hun nådde det nederste trinnet og fikk se hva huseierens hobby faktisk var, falt brikkene på plass.

					Hundrevis av øyne så på henne.

					Blant virvaret av esker og kasser var det dyr overalt. Katter som lå sammenkrøllet på tønnelokk, ildere som tittet ut mellom møllspiste frakker, og falker som svevde under takbjelkene. Alle var plassert slik at de glodde på Lin med glassøynene sine, og alle var døde.

					Røttene var visst ikke bleke likevel. De var dekket av rim. Lin rynket panna og kikket opp mot stedet der røttene hadde brutt gjennom muren. Dersom retningssansen hennes ikke sviktet fullstendig, lå denne veggen rett under inngangsdøra ... og rosebusken utenfor. For første gang den kvelden falt det henne inn å lure på hvorfor det lå frost på fru Ichalars blomsterbed.

					Det virket som om kulda strålte ut fra den bare, runde flekken. Lin lente seg frem for å ta den nærmere i øyesyn. Jo da. Førsteinntrykket hennes stemte. Den underlige revna lignet absolutt et stort, kantete nøkkelhull. Ett poeng til frøken Rosenquist! Hun løftet tornenøkkelen for å se om den kunne passe.

					Røttene rørte på seg.

				

			

			
				
					Lyktestrålen fant den innerste kjellerveggen. Den var overgrodd av bleke, sammenfiltrede spøkelses-røtter. De hadde brutt gjennom like oppunder taket, krøpet nedover veggen og fått sement og murstein til å sprekke. Midt på veggen trakk røttene seg til side og dannet en åpen sirkel. Der møttes to sprekker og ble til en merkelig revne. Den lignet utrolig nok på et nøkkelhull.

					Lin gransket den andre nøkkelen, den med kronblad og torner. Den så ut som den passet til et gammelt skap eller en rosemalt kiste. Men gull betydde ikke alltid gull. Den pussige revna var i det minste verdt en nærmere titt. Hun krysset det skrøpelige planke-gulvet, hvor elva vistes i glipene. Alle eskene som hadde stått stablet mot bakveggen, var veltet utover gulvet. Lin skjøv dem unna slik at hun kunne se hele veggen.

